วุ่นหนัก! ม็อบฮ่องกงชุมนุมประท้วงล้นสนามบิน จนท.ประกาศระงับไฟล์ทเข้า-ออกประเทศ
วุ่นหนัก! ม็อบฮ่องกงชุมนุมประท้วงล้นสนามบิน จนท.ประกาศระงับไฟล์ทเข้า-ออกประเทศ
วุ่นหนัก! ม็อบฮ่องกงชุมนุมประท้วงล้นสนามบิน จนท.ประกาศระงับไฟล์ทเข้า-ออกประเทศ
12 ส.ค. 2562

จากกรณีกลุ่มผู้ชุมนุมเพื่อคัดค้านกฎหมายส่งตัวผู้ร้ายข้ามแดนและการใช้ความรุนแรงของเจ้าหน้าที่ตำรวจ ได้รวมตัวกันชุมนุมภายในอาคารสนามบินนานาชาติฮ่องกง (Chek Lap Kok) โดยวันนี้ (12 ส.ค.62) ถือเป็นวันที่ 4 แล้ว และกลุ่มผู้ชุมนุมเริ่มเข้ายึดห้องโถงหลัก
ล่าสุด สำนักข่าวต่างประเทศรายงานว่า ท่าอากาศยานนานาชาติฮ่องกง ได้ประกาศยกเลิกทุกเที่ยวบินตั้งแต่เวลา 16.00 น. ของวันนี้ ยกเว้นเที่ยวบินขาออกที่ได้ทำการเช็คอินแล้ว และเที่ยวบินขาเข้าที่กำลังเดินทางมุ่งหน้าสู่ฮ่องกง 
โดยแถลงการณ์ ระบุว่า การดำเนินการทางการบินถูกขัดขวางอย่างหนักจากการชุมนุมสาธารณะ พร้อมเตือนประชาชนทั่วไปไม่ให้เดินทางมาสนามบินหากไม่มีธุระจำเป็น
ด้าน สถานกงสุลใหญ่ ณ เมืองฮ่องกง ได้ประกาศผ่านเฟซบุ๊ก Royal Thai Consulate-General, Hong Kong ว่า 
“สถานกงสุลใหญ่ฯ ได้รับรายงานว่าเที่ยวบินหลายสายการบินในเส้นทางเข้าและออกจากฮ่องกง จำเป็นต้องยกเลิกเที่ยวบินเนื่องจากสถานการณ์ชุมนุมประท้วงที่ท่าอากาศยานนานาชาติฮ่องกง ในการนี้ คนไทยทุกคนที่เที่ยวบินถูกยกเลิก โปรดประสานสายการบินของตนในเบื้องต้น เพื่อยืนยันสถานะการบินของท่าน รวมทั้งรับคำแนะนำและบริการ/แนวปฏิบัติจากสายการบินของท่านต่อไป”